The Ballad of Cable Hogue
<s>The Ballad of Cable Hogue () je američki vestern film snimljen 1970. godine u režiji Sama Peckinpaha, poznat kao najneobičnije, odnosno najatipičnije ostvarenje u njegovoj filmografiji.</s>

<s>Naslovni protagonist, čiji lik tumači Jason Robards, je pustolov koga su njegovi drugovi, suočeni sa nedostatkom vode, ostavili usred pustinje da umre od žeđi, a koji igrom slučaja uspije pronađi ne samo vodu, nego i jedini izvor na ruti kojom putuju poštanske kočije.</s><s>Radnja prikazuje njegova nastojanja da to iskoristi kako bi sagradio stanicu, stekao malo bogatstvo i ljubav lokalne prostitutke (čiji lik tumači Stella Stevens), ali i kako će njegovu idilu na kraju ugroziti kako duhovi prošlosti, tako i budućnost u obliku tehnološkog progresa.</s>

<s>The Ballad of Cable Hogue je Peckinpah snimio odmah nakon svog najpoznatijeg i najuspješnijeg filma Divlja horda.</s><s>Sa tim je ostvarenjem dijelio osnovni motiv nestajanja Divljeg Zapada u sudaru sa modernom civilizacijom; prilikom snimanja je Peckinpah također okupio najveći dio ekipe iz Horde.</s><s>Snimanje su, međutim, obilježili problemi uglavnom vezani uz Peckinpahov alkoholizam i sklonost pijančevanju, koja se prenijela i na druge članove ekipe, koji su tako u samoj jednoj večeri u jednom baru uspjeli napraviti račun od 70.000 dolara.</s><s>Film je sniman sa zakašnjenjem i prekoračenjem budžeta, a zbog čega je studio Warner Bros. na kraju Peckinpahu otkazao dalju suradnju.</s>

<s>Kada se film pojavio u kino-dvoranama, izazvao je veliko razočarenje, jer je po stilu i atmosferi predstavljao gotovo potpunu suprotnost Hordi.</s><s>U njemu gotovo da nema pucnjave i nasilja, a umjesto toga se radnja i likovi prikazuju sa mnogo humora, a ponekad i na sentimentalan način, a što je uključivalo i muzičke brojeve.</s><s>Film je imao prilično mlake komercijalne rezultate, te je Peckinpah odlučio napraviti novi stilski zaokret i u Britaniji snimiti mračni i nasilni triler Psi od slame.</s>

<s>Uloge
 Jason Robards ...</s><s>Cable Hogue
 Stella Stevens ...</s><s>Hildy
 David Warner ...</s><s>Joshua
 Strother Martin ...</s><s>Bowen
 Slim Pickens ...</s><s>Ben Fairchild
 L. Q. Jones ...</s><s>Taggart
 Peter Whitney ...</s><s>Cushing
 R. G. Armstrong ...</s><s>Quittner
 Gene Evans ...</s><s>Clete
 William Mims ...</s><s>Jensen
 Kathleen Freeman ...</s><s>Mrs Jensen
 Susan O'Connell ...</s><s>Claudia
 Vaughn Taylor ...</s><s>Powell
 Max Evans ...</s><s>Webb Seely
 James Anderson ...</s><s>Propovjednik
 Felix Nelson ...</s><s>William
 Darwin Lamb ...</s><s>Stranac
 Mary Munday ...</s><s>Dot
 William D. Faralla ...</s><s>Lucius
 Matthew Peckinpah ...</s><s>Matthew
 Easy Pickens ...</s><s>Easy</s>

<s>Izvori</s>

<s>Vanjske veze
 The Ballad of Cable Hogue at Apacheland Movie Ranch 
 
 
 
 Senses of Cinema Sam Peckinpah
 The 'Leslie Special' car of Hildy, the same used in The Great Race by Tony Curtis</s>

<s>Američki filmovi
Vestern-filmovi
Dramski filmovi
Filmske komedije
Crnohumorni filmovi
Authority control 2</s>

